Diari Oficial de la Generalitat Valenciana


Sumari del DOGV 3110, del 29-10-1997 (1997/11844)

RESOLUCIÓ de 16 d'octubre de 1997, de la Universitat Jaume I de Castelló, per la qual es convoca concurs de mèrits per a la provisió d'un lloc de treball.
----------------------------------------------------------------------------------------------------------------------------------------------------------

### Dades del document

Número de DOGV
:   3110

Data del DOGV
:   29-10-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11633


Organisme emissor
:   Universitat Jaume I de Castelló

Tipus de document
:   Resolució

3613 RESOLUCIÓ de 16 d'octubre de 1997, de la Universitat Jaume I de Castelló, per la qual es convoca concurs de mèrits per a la provisió d'un lloc de treball. [97/Q11093]
  
Hi ha vacant un lloc de treball de personal funcionari d'administració i serveis d'aquesta Universitat, dotat pressupostàriament, la provisió del qual correspon fer pel procediment de concurs.
  
Aquest Rectorat, fent ús de les facultats que té conferides per la Llei Orgànica 11/1983, de 25 d'agost, de Reforma Universitària, com també pels Estatuts de la Universitat Jaume I de Castelló, i altres disposicions legals vigents, i d'acord amb l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, modificat per la Llei 8/1995, de 29 de desembre, de Mesures Fiscals Administratives i Organització de la Generalitat Valenciana, ha resolt convocar concurs de mèrits per a la provisió de la vacant indicada en l'annex II d'aquesta convocatòria, d'acord amb les bases següents:
  
Primera. Participants
  
Els aspirants han de complir els requisits i les condicions del lloc d'acord amb la classificació d'aquest, com també la pertinença al sector de l'administració que corresponga.
  
El personal amb destinació definitiva ha d'haver romàs un mínim de dos anys al seu lloc de treball, tret dels supòsits establits en l'apartat 6 de l'article 20 del Text Refós de la Llei de Funció Pública Valenciana.
  
Segona. Vacants i característiques
  
El lloc vacant que s'anuncia i les característiques d'aquest consten en l'annex II de la convocatòria.
  
Tercera. Sol·licituds
  
Els participants hauran de presentar la sol·licitud d'acord amb el model que es publica en l'annex I i hi adjuntaran:
  
Fotocòpia del document nacional d'identitat.
  
Currículum, en què s'han de detallar per ordre els mèrits següents, degudament acreditats:
  
A) Experiència professional:
  
1. Antiguitat.
  
2. Grau personal reconegut
  
B) Formació professional:
  
3. Titulacions acadèmiques.
  
4. Cursos de formació i perfeccionament genèrics.
  
5. Coneixements de valencià.
  
6. Coneixements d'idiomes comunitaris.
  
C) Aptitud per al lloc:
  
7. Treball exercit anteriorment.
  
8. Cursos de formació i perfeccionament específics.
  
9. Altres mèrits.
  
Així mateix han d'adjuntar una memòria del lloc sol·licitat, d'acord amb el que estableix l'annex II del barem de mèrits indicats en la base 5.
  
Quarta. Termini i lloc de presentació
  
Les sol·licituds s'han de presentar en el termini de 20 dies hàbils, comptadors des del següent a la publicació d'aquesta resolució en el Diari Oficial de la Generalitat Valenciana i s'han de dirigir al Rectorat d'aquesta Universitat. Es poden presentar als llocs següents:
  
- Al Registre General de la Universitat Jaume I, campus de la Penyeta Roja, 12741 Castelló de la Plana.
  
- Als Registres auxiliars del Registre General:
  
· Campus de la Penyeta Roja. Secretaria de l'Escola Superior de Ciències Experimentals i Tecnologia.
  
· Campus de la carretera de Borriol. Facultat de Ciències Humanes i Socials.
  
· Campus del Riu Sec. Facultat de Ciències Jurídiques i Econòmiques.
  
· Qualsevol dels mitjans que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Les sol·licituds presentades a les oficines de correus han de complir el procediment establit en l'article 205.3 del Reglament dels Serveis de Correus: les sol·licituds s'han de presentar en sobre obert perquè l'empleat hi estampe el segell de dates a la part superior esquerra i hi faça constar de manera clara el nom de l'oficina i la data.
  
En acabar el termini de presentació d'instàncies, les sol·licituds presentades vincularan les persones peticionàries.
  
Cinquena. Barem de mèrits
  
Serà d'aplicació el barem de mèrits per a la provisió de llocs de treball de la Universitat Jaume I, aprovat pel l'Equip de Govern en la reunió número 98 del dia 14 de setembre de 1995.
  
Sisena. Puntuació mínima
  
Per a l'adjudicació del lloc vacant cal que els aspirants arriben a la puntuació mínima establida en l'article 4.1 de l'esmentat barem que, per a aquest lloc, és de vuit punts.
  
No seran citats a l'entrevista els aspirants que, després d'haver-los sumat els punts obtinguts a la màxima puntuació possible de l'entrevista, no arriben a la puntuació mínima que es fixa per al lloc.
  
Setena. Relació de persones admeses
  
En el termini de 15 dies des de la finalització del termini de presentació de sol·licituds, es publicarà, al tauler d'anuncis del Servei de Recursos Humans, situat a la primera planta de l'edifici D del campus de la Penyeta Roja, la relació d'aspirants que, verificat el compliment dels requisits, siguen admesos per al concurs.
  
Vuitena. Comissió avaluadora
  
La comissió serà nomenada pel rector de la Universitat Jaume I de Castelló, i la composició es farà pública juntament amb la relació d'aspirants admesos establit en la base setena.
  
El funcionament de la comissió avaluadora s'ajustarà al que estableix la Llei 30/1992, de Règim Jurídic de les Administracions Públiques i del Procediment Administratiu Comú (BOE número 285, de 27 de novembre) per als òrgans col·legiats i actuarà com a secretari d'actes un dels representants de la Universitat.
  
Novena. Adjudicació
  
La comissió avaluadora, immediatament abans de redactar la proposta de resolució, ha de posar de manifest a les persones interessades, a les dependències de la Gerència, la puntuació adjudicada en les distintes fases de valoració del concurs.
  
Les persones interessades podran, en un termini de 10 dies, al·legar i justificar el que consideren pertinent davant la comissió avaluadora del concurs.
  
La comissió avaluadora elevarà la proposta de resolució, amb les puntuacions obtingudes per cada aspirant, al Rectorat, a la vista de la qual aquest dictarà la resolució del concurs que pertoque.
  
La destinació adjudicada serà irrenunciable, excepte que abans de la finalització del termini de presa de possessió s'haguera obtingut un altre lloc mitjançant convocatòria pública. En aquest cas, haurà d'optar per un d'ells. Si no es fa l'opció, s'entendrà que opta pel nou lloc. Si renuncia es designarà el candidat següent en ordre de puntuació, sempre que haja assolit la puntuació mínima exigida en la convocatòria.
  
Deu. Recursos
  
Contra aquesta resolució, que exhaureix la via administrativa, d'acord amb la disposició addicional 9 de la Llei de Règim Jurídic de les Administracions Públiques i del Procediment Administratiu Comú, les persones interessades poden interposar-hi, després de la comunicació preceptiva a aquest Rectorat, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des del dia següent al de la publicació, d'acord amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i dels articles 58.1 i 57.2.f) de la Llei de la Jurisdicció Contenciosa Administrativa (disposició addicional 11 de la Llei 30/1992), tot això sense perjudici que s'utilitze qualsevol altra via que es considere oportuna.
  
Castelló de la Plana, 16 d'octubre de 1997.- El rector: Fernando Romero Subirón.
  
ANNEX I
  
Model de sol·licitud
  
Sol·licitud de participació en la convocatòria del concurs de mèrits convocat per Resolució de la Universitat Jaume I, de data: ...
  
A) Dades del lloc:
  
Núm. ... Núm. de convocatòria: ...
  
B) Dades personals:
  
Cognoms i nom:
  
Adreça:
  
Població Codi postal Província
  
Telèfon DNI
  
Antiguitat a l'administració:
  
Destinació actual:
  
Cos/escala:
  
Documents presentats (marqueu-los amb una X):
  
1. Fotocòpia del DNI.
  
2. Currículum.
  
3. Certificats:
  
Antiguitat.
  
Titulacions.
  
Grau personal reconegut.
  
Treball exercit.
  
Cursos de formació i perfeccionament.
  
Coneixements de valencià.
  
Coneixements d'idiomes comunitaris.
  
Altres mèrits.
  
4. Altres certificats.
  
Castelló de la Plana, ... d ... de 199 ...\_\_
  
RECTORAT DE LA UNIVERSITAT JAUME I
  
ANNEX II
  
Denominació del lloc: cap de servei de l'Oficina de Cooperació en Investigació o Desenvolupament Tecnològic (OCIT).
  
Número: 10283.
  
Centre de destinació: OCIT.
  
Localitat: Castelló de la Plana.
  
Naturalesa: funcionarial.
  
Sector: administració especial.
  
Requisits:
  
- Funcionari de carrera del grup A, sector administració especial (tècnic superior d'Oficines de Transferència o Desenvolupament Tecnològic).
  
- Coneixements de valencià: nivell mitjà o compromís d'adquirir aquest coneixement en el termini establit.
  
- Coneixement en contractació R+D i transferència tecnològica.
  
- Coneixements en gestió de la propietat industrial.
  
- Complement de destinació: nivell 26.
  
Complement específic: E047.
  
Forma de provisió: concurs.
  
Funcions:
  
Gestió de les ajudes institucionals de R+D.
  
- Informació i assessorament.
  
- Gestió i seguiment.
  
- Contractació R+D.
  
- Difusió i promoció.
  
- Negociació de contractes.
  
- Gestió i seguiment.
  
- Transferència de tecnologia.
  
- Accions de valoració.
  
- Propietat industrial.